Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov - nové znenie 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?	x		x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie	x			
5. Vplyvy na informatizáciu spoločnosti	x			

A.3. Poznámky
Predpokladá sa možná finančná záťaž pre podnikateľa vzhľadom predkladanie podrobnejšej dokumentácie v štádiu posudzovania vplyvov za účelom stanovenia konkrétnych podmienok na realizáciu činnosti s ohľadom na životné prostredie. Tento postup však zracionalizuje konania pre podnikateľa i úrady, preto bude mať i pozitívny vplyv.

A.4. Alternatívne riešenia
Žiadne.

 

A.5. Stanovisko gestorov
 
Vplyvy na podnikateľské prostredie	
3.1. Ktoré podnikateľské subjekty budú predkladaným návrhom ovplyvnené a aký je ich počet?
 	Ovplyvnená bude akákoľvek fyzická alebo právnická osoba (navrhovateľ), ktorá má záujem realizovať navrhovanú činnosť lebo jej zmenu vyžadujúcu povolenie. Zoznam navrhovaných činností je uvedený v prílohe č. 8 zákona; s ohľadom na rozsah prílohy nie je možné presne stanoviť počet ovplyvnených subjektov. Na základe priemeru konaní vykonaných v rokoch 2010 – 2012 je možné uviesť hrubý odhad cca 1 100 konaní. Prevládajúce odvetvia podnikania sú nakladanie s odpadmi, energetika, vodné hospodárstvo, infraštruktúra, ťažba a úprava kameňa, chov zvierat, výroba chemikálií a chemických výrobkov, výroba farmaceutických prípravkov, výroba výrobkov z betónu, sadry a cementu, spracúvanie a povrchová úprava kovov; všeobecné strojárstvo, výroba dielcov a príslušenstva pre motorové vozidlá a ich motory, výroba a rozvod elektriny, železničná a cestná doprava, územné plánovanie. Navrhovateľmi sú väčšinou malé a stredné podniky, z veľkých podnikov sú žiadateľmi  najmä Slovenské elektrárne, Národná diaľničná spoločnosť, Slovenská správa ciest a Železnice SR. Je potrebné zdôrazniť, že novela zákona neprináša nové povinnosti pre ovplyvnené subjekty, len ich detailnejšie špecifikuje. 	
3.2. Aký je predpokladaný charakter a rozsah nákladov a prínosov?
 	Náklady:
Je možné očakávať zvýšenie nákladov na vypracovávanie environmentálnych dokumentácií (zámer, správa o hodnotení, oznámenie o zmene navrhovanej činnosti) za účelom stanovenia konkrétnych podmienok na realizáciu činnosti s ohľadom na životné prostredie pri vydávaní rozhodnutia zo zisťovacieho konania, resp. záverečného stanoviska. Zároveň je potrebné upozorniť, že celkové zvýšenie nákladov pre podnikateľské subjekty sa neočakáva, keďže vyššie uvedené požiadavky nepôjdu nad rámec požiadaviek kladených pre projektové dokumentácie predkladané v rámci povoľovacích konaní, pôjde len o časový posun týchto nákladov do obdobia procesu posudzovania vplyvov, t.j. pred konaním o povolení.
Prínosy:
Zavedenie úprav prinesie racionalizáciu postupu v dvoch rozdielnych konaniach (posudzovanie vplyvov a konanie o povolení navrhovaných činností) a to najmä: 
-          Zavedením záväzného výstupu z konania o posudzovaní vplyvov môže dôjsť k zvýšenému počtu zámerov s jednovariantným riešením výberom reálneho variantu ešte pred začatím konania o posudzovaní, čím sa konanie samo môže o čosi zjednodušiť. 
-          Je reálny predpoklad, že zavedením úpravy definície navrhovanej činnosti bude možné detailnejšie kategorizovať zmeny navrhovaných činností, čo povedie k redukcii počtu takých zmien navrhovaných činností, ktoré budú podliehať konaniu podľa tohto zákona.   	
3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?	 
S ohľadom na charakter novely zákona, zavádzajúci záväznosť environmentálnych výstupov a priamejšie prepojenie s povoľujúcimi konaniami sa neočakáva zvýšenie administratívnych nákladov pre podniky, t.j v porovnaní so súčasne platným zákonom zostávajú nezmenené 	
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
 	 
Zavedenie novely zákona, nebude mať negatívne dôsledky pre podnikateľské subjekty na slovenskom trhu: nepredpokladá sa predĺženie samotných konaní o posudzovaní vplyvov na životné prostredie. Zavedením priebehu konaní podľa správneho poriadku s možnosťou odvolať sa voči rozhodnutiu je možné, v prípade využitia odvolania rátať s prolongáciou konaní o posudzovaní vplyvov v dĺžke približne od 1 do 3 mesiacov.  Prolongácie je možné očakávať v prípade, že účastník konania využije prístup k spravodlivosti. Upozorňujeme však, že zavedenia spomínaných inštitútov bolo nevyhnutné s ohľadom na odstránenie transpozičného deficitu v oblasti posudzovania vplyvov na životné prostredie medzi predpismi EU (smernica EIA a príslušná národná legislatíva).	
3.5. Aké sú predpokladané spoločensko – ekonomické dôsledky pripravovaných regulácií?
 	Dôsledky sa môžu líšiť od jednotlivých regiónov a činnosti v závislosti od finančnej náročnosti pre podnikateľov. Prístup v jednotlivých regiónoch k riešeniu možných vzniknutých problémov a dopadov v niektorých prípadoch aj na zamestnanosť by sa mala riešiť individuálne. Nevyhnutnosť zavedenia európskych predpisov, je daná členstvom v EÚ a predpokladá zavedenie demokratických princípov a vysokej úrovne vedomia širšej verejnosti zohľadňujúc svoje práva a požiadavok rozvoja.	
 
Vplyvy na rozpočet verejnej správy,
na zamestnanosť vo verejnej správe a financovanie návrhu
 
2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy	Vplyv na rozpočet verejnej správy (v eurách)	
	2013	2014	2015	2016	
Príjmy verejnej správy celkom	0	0	0	0	
v tom: za každý subjekt verejnej správy 
OUŽP
 	0	0	0	0	
z toho: 	 	 	 	 	
- vplyv na ŠR	0	0	0	0	
- vplyv na územnú samosprávu	0	0	0	0	
Výdavky verejnej správy celkom	0	0	0	0	
OUŽP	0	0	0	0	
z toho: 	 	 	 	 	
- vplyv na ŠR	0	0	0	0	
- vplyv na územnú samosprávu	0	0	0	0	
Celková zamestnanosť 	0	0	0	0	
- z toho vplyv na ŠR 	0	0	0	0	
Financovanie zabezpečené v rozpočte MŽP SR	0	0	0	0	

 
 
2.2. Financovanie návrhu
Tabuľka č. 2
Financovanie	Vplyv na rozpočet verejnej správy (v eurách)	
	2013	2014	2015	2016	
Celkový vplyv na rozpočet verejnej správy (výdavky)	 
0	 
0	 
0	 
0	
  z toho vplyv na ŠR	0	0	0	0	
financovanie zabezpečené v rozpočte MŽP SR	0	0	0	0	
ostatné zdroje financovania	0	0	0	0	
Rozpočtovo nekrytý vplyv 	0	0	0	0	

 
Zvýšené rozpočtové výdavky zabezpečí MŽP SR v rámci schválených rozpočtových limitov na príslušný rozpočtový rok.

 Vplyvy na životné prostredie
 
 Životné prostredie

	
5.1. Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)? 	Materiál neovplyvní zložky životného prostredia	
5.2. Bude mať navrhovaný materiál vplyv na chránené územia a ak áno aký? 	žiaden	
5.3. Bude mať návrh vplyv na životné prostredie presahujúce štátne hranice? 	žiaden	
 
Vplyvy na životné prostredie
 
 Životné prostredie

	
5.1. Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)? 	Navrhovaný materiál komplexne pôsobí pozitívne na všetky zložky životného prostredia, vrátane zdravia obyvateľstva	
5.2. Bude mať navrhovaný materiál vplyv na chránené územia a ak áno aký? 	Navrhovaný materiál svojim preventívnym účinkom chráni chránené územia a preto bude mať na ne pozitívny vplyv	
5.3. Bude mať návrh vplyv na životné prostredie presahujúce štátne hranice? 	Navrhovaný materiál svojim komplexným pôsobením na zložky životného prostredia vrátane zdravia obyvateľstva a celkovým preventívnym účinkom bude mať pozitívny vplyv v cezhraničnom kontexte.	

Vplyvy na informatizáciu spoločnosti
 
Budovanie základných pilierov informatizácie	
Obsah 	 	
6.1. Rozširujú alebo inovujú sa existujúce alebo vytvárajú sa či zavádzajú sa nové elektronické služby? 
(Popíšte ich funkciu a úroveň poskytovania.) 	V prípade konaní vykonávaných podľa zákona o posudzovaní vplyvov ide o rozšírenie informácií zverejňovaných v existujúcom informačnom systéme na web sídle enviroportal.sk konkrétne sa zavádza zverejnenie oznámení o zmene s úrovňou I (informatívna úroveň). 
V prípade povoľujúcich konaní vykonávaných podľa osobitných predpisov sa zverejňujú informácie o začatí konania a povolenia obsahujúce environmentálne závery čím sa zavádzajú  nové elektronické služby na webových sídlach stavebných úradov s úrovňou I (informatívna úroveň)	
6.2. Vytvárajú sa podmienky pre sémantickú interoperabilitu? 
(Popíšte spôsob jej zabezpečenia.) 	nie	
Ľudia 	 	
6.3. Zabezpečuje sa vzdelávanie v oblasti počítačovej gramotnosti a rozširovanie vedomostí o IKT? 
(Uveďte spôsob, napr. projekty, školenia.) 	nie	
6.4. Zabezpečuje sa rozvoj elektronického vzdelávania? 
(Uveďte typ a spôsob zabezpečenia vzdelávacích aktivít.) 	nie	
6.5. Zabezpečuje sa podporná a propagačná aktivita zameraná na zvyšovanie povedomia o informatizácii a IKT? 
(Uveďte typ a spôsob zabezpečenia propagačných aktivít.) 	nie	
6.6. Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti? 
(Uveďte spôsob sprístupnenia digitálneho prostredia.) 	nie	
Infraštruktúra 	 	
6.7. Rozširuje, inovuje, vytvára alebo zavádza sa nový informačný systém? 
(Uveďte jeho funkciu.) 	nie	
6.8. Rozširuje sa prístupnosť k internetu? 
(Uveďte spôsob rozširovania prístupnosti.) 	 	
6.9. Rozširuje sa prístupnosť k elektronickým službám? 
(Uveďte spôsob rozširovania prístupnosti.) 	nie 	
6.10. Zabezpečuje sa technická interoperabilita? 
(Uveďte spôsob jej zabezpečenia.) 	 	
6.11. Zvyšuje sa bezpečnosť IT? 
(Uveďte spôsob zvýšenia bezpečnosti a ochrany IT.) 	 	
6.12. Rozširuje sa technická infraštruktúra? 
(Uveďte stručný popis zavádzanej infraštruktúry.) 	 nie	
Riadenie procesu informatizácie 	 	
6.13. Predpokladajú sa zmeny v riadení procesu informatizácie? 
(Uveďte popis zmien.) 	 nie	
Financovanie procesu informatizácie 	 	
6.14. Vyžaduje si proces informatizácie finančné investície? 
(Popíšte príslušnú úroveň financovania.) 	Zavedenie nových webových sídiel pre stavebné úrady si vyžiada finančné investície, ktoré budú zabezpečené na rezortnej úrovni	
Legislatívne prostredie procesu informatizácie 	 	
6.15. Predpokladá nelegislatívny materiál potrebu úpravy legislatívneho prostredia procesu informatizácie? 
(Stručne popíšte navrhované legislatívne zmeny.) 	nie